
Sažetak 


Srpski patrijarh Irinej Gavrilović obratio se deveterostra- 
ničnim pismom papi Franji, 30. travnja 2014., moleći ga 
da s dnevnoga reda skine kanonizaciju mučenika bla- 
ženoga Alojzija Stepinca, zagrebačkoga nadbiskupa (od 
1934. koadjutor, od 1937. do 1960. ordinarij, od 1946. sede 
impedita - u zatvoru do 1952. i u zatočeništvu do smrti). 
Razlog protiv kanonizacije: nadbiskup je Stepinac "uglav- 
nom šutio" na sve ono što se događalo u Nezavisnoj Državi 
Hrvatskoj. A tko šuti, pristaje. Takav crkveni predstavnik 
ne može biti uzor kršćanskomu puku. Auktor na temelju 
gradiva objavljena prije Patrijarhova pisma prikazuje da je 
nadbiskup Stepinac u vrijeme četverogodišnjega trajanja 
NDH od 10. travnja 1941. do 8. svibnja 1945. ili točnije 
kroz 48 mjeseci intervenirao više od 360 puta bilo u osob- 
nim susretima s nositeljima hrvatske vlasti u Zagrebu bilo 
dopisima pojedinim hrvatskim ministrima, bilo u jav- 
nim propovijedima, nagovorima, predavanjima. Napose 
se usredotočio na kontakte između nadbiskupa Stepinca i 
poglavnika Ante Pavelića. Sažeto je i kronološki prikazao 
21 dopis Stepinca Paveliću i 11 susreta Stepinca i Pavelića 
s kratkim komentarima. Pavelić nije uzvratio ni na jedan 
posjet niti je osobno odgovorio i na jedan Stepinčev do- 

pis. Unatoč tomu, Nadbiskup je bio uporan i nepopust- 
ljiv i intervenirao je uvijek kada je smatrao potrebnim to 
učiniti, bez obzira koliko se političke vlasti osjećale neras- 
položenima zbog njegovih dopisa, molbi i zahtjeva. Nije, 
dakle, nadbiskup Stepinac šutio, nego je govorio, pisao i 
posredovao koliko je više mogao, ne gledajući na rezultate 
svojih intervenata. Barem se ne može reći da je nadbiskup 
Stepinac "uglavnom šutio" na sve što se događalo za vrije- 
me NDH. Kada je Pavelić vidio da je sve propalo i da mora 
bježati iz Hrvatske, pozvao je nadbiskupa Stepinca i po- 
nudio mu da preuzme vlast u Hrvatskoj. Stepinac je odbio 
političku vlast ostajući na svome nadbiskupskom mjestu. 


Ključne riječi: papa Franjo; patrijarh Irinej; blaženi Alojzi- 
je Stepinac, nadbiskup; poglavnik Ante Pavelić; Nezavisna 
Država Hrvatska; Hrvatska biskupska konferencija. 


Uvod. Patrijarh Irinej Gavrilović, potpisujući 9-stranično pismo, u 
ime Svetoga Sinoda Srpske Pravoslavne Crkve, upućeno papi Franji, 
30. travnja 2014., na str. 6-7, govori o odlučnoj osudi nacizma u govo- 
ru pape emeritusa Benedikta XVI, te kaže: "kakav se samo strašan 
obrt [obrat?] desio u Hrvatskoj, gde se u ovo bogoubistvo uključio, u 
znatnom broju, i rimokatolički klir, ali ne u ime izmišljene neopa- 
ganske vere nego u ime Crkve, na čijem ste Vi danas čelu! I šta je sa 
takvim predstavnicima jerarhije i klira - biskupima, sveštenstvom, 
redovnicima - činio kardinal Stepinac? Moramo se suočiti sa činjeni- 
com da je, nažalost, uglavnom ćutao".! 


Ovdje bismo željeli dokazati da nije istinita ta Patrijarhova optužba, 
jer zagrebački nadbiskup Alojzije Stepinac (kardinalom je postao tek 
1953.!), nije uopće šutio, nego je iz tjedna u tjedan sustavno pisao? 
- 211 pisanih svjedočanstava iz Nadbiskupove ruke ili ureda, i su- 


1 https://www.srbijadanas.com/vesti/srbija/ekskluzivno-pismo-patrijarha-iri- 
neja-papi-stepinac-je-cutao-kada-su-ustase-ubijale-pravoslavne-2016-10-16 
(4.11. 2016.). 

2. Stepinčeva korespondencija s državnim vlastima i raznim organizacijama od 
10. travnja 1941. do 8. svibnja 1945. objavljena je u djelu: JURAJ BATELJA (prir.), 
Blaženi Alojzije Stepinac - svjedok Evanđelja ljubavi (dalje: BAS), Postulatura 
blaženog Alojzija Stepinca, Zagreb, 2010., sv. IL, str. 116-618; sv. III., str. 5-125. 

stavno propovijedao? - 111 propovijedi i raznih nagovora i poruka, a 
izravno i u oči samomu poglavniku dr. Anti Paveliću barem 21 put 
napismeno i 11 puta osobno u susretu. Dakle u 48 mjeseci postojanja 
Nezavisne Države Hrvatske Nadbiskup nije "uglavnom ćutao', nego 
je 362 puta javno govorio i zauzimao se pismom i djelom, eto ne iz 
tjedna u tjedan, nego, u prosjeku, svaki četvrti dan. I to je bilo sve 
objavljeno prije negoli je patrijarh Irinej iznio svoju dezinformaciju i 
difamaciju pred papu Franju na račun nadbiskupa Stepinca. 


Ovdje ćemo samo o izravnim odnosima, u susretima i koresponden- 
ciji, između zagrebačkoga nadbiskupa Alojzija Stepinca i poglavnika 
Nezavisne Države Hrvatske Ante Pavelića za vrijeme NDH. 


Ante Pavelić, sin ličkih roditelja, rođen u Bradini župa Konjic, 14. 
srpnja 1889. Gimnaziju pohađa u Travničkoj gimnaziji, 1902.-1906. 
Doktorira pravo u Zagrebu 1915. Zastupnik na listi Hrvatskoga bloka 
1927. Svjedok atentata na hrvatske zastupnike u beogradskoj skup- 
štini 1928. Osnivač revolucionarno-ustaške organizacije u emigraciji 
od početka 1929. U odsutnosti u Beogradu osuđen na smrt. Poglav- 
nik NDH 1941.-1945. Bježi iz zemlje u svibnju 1945. i preko Austrije i 
Italije dospijeva u Argentinu. Nakon preživjela atentata 1957., bježi iz 
Argentine u Španjolsku, gdje umire 28. prosinca 1959. 


Alojzije Stepinac, rođen u Brezariću, župa Krašić, 8. svibnja 1898. 
Gimnaziju pohađa u Zagrebu. Dvije posljednje godine kao sjeme- 
ništarac. Nakon mature 1916. dignut u vojsku u Italiju. Na bojišni- 
ci ranjen i zarobljen. Solunsko bojište probijeno je 15. rujna 1918., 
a on se vraća u prosincu preko Soluna u Hrvatsku. Ne sudjeluje u 
borbama srpske vojske. Umjesto na bogosloviju upisuje se na agro- 
nomiju, 1919. Ipak odlazi u bogosloviju u Rim 1924. Doktorira filo- 
zofiju i teologiju na Gregorijani. Zaređen za svećenika 1930. Vraća se 
u Zagreb 1931. Imenovan zagrebačkim nadbiskupom koadjutorom 
1934. Postaje rezidencijalnim 1937. Osuđen na 16 godina zatvora i 
daljnjih 5 godina lišen ljudskih prava 1946. Iz lepoglavskoga zatvora 
premješten u zatočeništvo u Krašić 1952., gdje umire 10. veljače 1960. 
Proglasio ga papa Ivan Pavao II. mučenikom i blaženikom na Mariji 
Bistrici, 3. listopada 1998. 


3  Stepinčevi javni nastupi objavljeni su u djelu: JURAJ BATELJA (prir.), BLAŽENI 
ALOJZIJE STEPINAC, Propovijedi, govori, poruke 1941.-1946., Postulatura bla- 
ženog Alojzija Stepinca, Zagreb, 2012. 

Providnost je Božja vodila Stepinca kroz trogodišnju vojsku, zaro- 
bljeništvo i ranjavanje u Prvom svjetskom ratu, kao da ga je spremala 
za Drugi svjetski i još teži rat. Treba odmah reći da je nadbiskup 
Stepinac, kao iskren rodoljub, poučen gorkim iskustvom dviju dr- 
žavnih tvorevina, Austro-Ugarske i Kraljevine Jugoslavije, u kojima 
se hrvatski narod osjećao zapostavljenim, izričito bio za samostal- 
nu i neovisnu hrvatsku državu i 1941. i 1945.* I da to nije smatrao 
nikakvim zločinom, nego izrazom duboke domoljubne svijesti. On 
je državu bitno razlikovao od konkretna režima,* i ustaškoga 1941. 
i komunističkoga 1945.“ Stoga su njegovi pothvati išli za tim da se 
hrvatska država kao pravna institucija učvrsti i spasi, kao podloga 
za slobodu Crkve i naviještanja vjere, a da se režimske ljude poprav- 
lja i poziva na poštovanje Božjega zakona, koliko je moguće. A tu 
je upravo temeljni prigovor dobra dijela srpskoga vodstva, pogotovo 
velikosrpstva, pa i dijela Srpske Pravoslavne Crkve: Hrvati ne smiju 
imati nikakvu državnu tvorevinu: 


ni Državu SHS [Slovenaca, Hrvata i Srba] koja je trajala od 29. listo- 
pada do 1. prosinca 1918.; 


ni Banovinu Hrvatsku od 26. kolovoza 1939. do 27. ožujka 1941.; 
ni Nezavisnu Državu Hrvatsku od 10. travnja 1941. do 8. svibnja 1945.; 


ni opravdane zahtjeve za većom državnom autonomijom 1971., kada 
se čulo iz usta druga Maršala da će prije Sava poteći od Zagreba pre- 
ma Ljubljani negoli Hrvati imati svoju državu; 


4. MARINA ŠTAMBUK-ŠKALIĆ, "Dokumenti obrane u sudskom procesu protiv 
nadbiskupa Alojzija Stepinca", u: Fontes - Izvori za hrvatsku povijest, 2, Zagreb, 
1996., str. 90-94. Navodimo sa str. 91: "Ako mislite, da je hrvatski narod zado- 
voljan s ovom sudbinom, ili da mu još eventualno pružite priliku, da se izjasni 
s moje strane nema poteškoća. Poštivao sam i poštivat ću volju svoga naroda." 


5 Poznata je njegova rečenica: "Hrvatska država je politički cilj svih dobrih ro- 
doljuba, ali režim nije država“, L. BRAJNOVICH, "Un defensor de la fe" u: Ste- 
pinac (3), EI Alcazar, od 21. veljače 1960., str. 2. Navedeno u: IVAN MUŽić, 
Pavelić i Stepinac, Logos, Split, 1990., str. 78, vidi bilj. 55. 

6 "Nisam radio protiv prve Jugoslavije, nisam radio niti protiv ustaške vlade, 
niti sam radio protiv komunističke države. To su stvari političara. Ali ako je 
bilo štogod protiv moralnih i vjerskih načela, kao biskup nisam mogao šutje- 
ti", ALEKSA BENIGAR, Alojzije Stepinac, hrvatski kardinal, ZIRAL, Rim, 1974., 
str. 580. 

ni 1991. godine kada je uspostavljena Republika Hrvatska! I upravo 
ti prigovaratelji poistovjećuju poglavnika Pavelića s NDH! Što je god 
učinio Pavelić, to je učinila NDH! 


Ipak Stepinac nije bio toliko politički zanesen državom da bi je pre- 
ferirao svojoj crkvenoj nadbiskupskoj službi i sam se stavio kao vođa 
na čelo države kao što mu je Pavelić sugerirao kada je vidio da je sve 
propalo! "Pavelić mi nudi, da preuzmem vlast. Ni čuti o tome. To je 
Vaša stvar, kome ćete predati vlast, rekao sam mu. U politiku se ne 
miješam, nego ostajem tu, pa što bilo, da bilo.“ Stepinac je ostao u 
Zagrebu na svome mjestu. Bio je na svome mjestu i u Lepoglavi, na 
svome mjestu i u Krašiću, kao što je i danas na svome mjestu u za- 
grebačkoj katedrali iza glavnoga oltara! Sada je na svome mjestu - na 
oltaru! Pavelić nije bio na svome mjestu ni 1941. ni 1945. godine! 


Predratno doba 


Stepinac veleposlaniku Mirošević-Sorgi, 17. listopada 1940. - Uoči 
Drugoga svjetskog rata, pod nadnevkom 17. listopada 1940. nadbi- 
skup Stepinac piše: "Danas je bio kod mene naš poslanik kod Vatika- 
na g. Mirošević-Sorgo. Došao je opet da tuži neke svećenike iz dal- 
matinske biskupije da pristaju i pomažu Pavelića. Ja sam ga upozorio 
da je Pavelića stvorio Beograd i ludi centralizam.* 


- Niko Mirošević-Sorgo,? u ime jugoslavenske vlade, dolazi k Stepincu 
žaliti se na neke svećenike iz Dalmacije koji kontaktiraju s Pavelićem 
u Italiji, a Nadbiskup podsjeća veleposlanika na činjenicu da je nakon 
ubojstva četvorice hrvatskih zastupnika u lipnju 1928. u beogradskoj 
skupštini i smrti Stjepana Radića u kolovozu od posljedica toga aten- 
tata nastala u siječnju 1929. ustaška prevratnička organizacija u ino- 
zemstvu, a jugoslavenska vlada uvela protunarodnu diktaturu 1929. 
i Oktroirani ili nametnuti ustav 1931. proizvodeći "ludi centralizam". 


7. Josip VRANEKOVIĆ, Dnevnik. Život u Krašiću zasužnjenog nadbiskupa i kardi- 
nala Alojzija Stepinca, Postulatura blaženog Alojzija Stepinca, Zagreb, 2011., 
pod nadnevkom: 29. IV. 1954. str. 297. Vidi i str. 463. 


8 ALOJZIJE STEPINAC, Dnevnik, sv. IV. [neobjavljeno], pod datumom: 17. X. 
1940. Dnevnik se nalazi u Postulaturi u Zagrebu. 


9 Niko Mirošević-Sorgo (Dubrovnik, 1885. - London, 1966.), jugoslavenski ve- 
leposlanik pri Svetoj Stolici (1937.-1945.), zapravo samo do svršetka srpnja 
1941., kada je prognan iz Italije. Njegova se dokumentacija nalazi u Arhivu Ju- 
goslavije u Beogradu pod siglom: "Osobni arhiv Niko Mirošević-Sorgo", fasc. 
21, fond 372. 

Stepinac ne brani Pavelića, niti ga uopće pozna, nego ističe načelo: 
Ukloni, veleposlaniče, uzroke, pa ne će biti ni posljedica! 


Stepinac nunciju Feliciju, 16. studenoga 1940. - "Jučer je otputovao 
Nuncij u Beograd nakon boravka od 7 dana u Zagrebu. Došao je po 
želji Sv. Oca da se informira povodom tužbe sa strane Kr.[aljevske] 
vlade o političkoj akciji svećenstva na strani Pavelića. Vlada je ogor- 
čena, a i Maček je u dvosatnom razgovoru s Nuncijem iznio svoje 
žaljenje. Međutim Pavelića nije stvorila katolička Crkva nego luda 
beogradska politika. Nakon što je Nuncij izložio tužbu ustao sam 
kao predsjednik Konferencije i u ime cijelog Episkopata iznio sva 
gravamina [pritužbe] Crkve katoličke u Jugoslaviji protiv beograd- 
skih nepravda i nasilja. Rekao sam otvoreno ako se ne uvede pravda 
i ne zavlada poštenje, Jugoslavija će se sama raspasti. Crkva odnosno 
biskupi ne može zavezati jezika narodu koji trpi od nepravda svake 
ruke. Nuncij je vidio da ima toga vrlo mnogo zbog čega se mi mora- 
mo žaliti više nego vlada na nas.“ 


- Nadbiskupu ni ovdje nije bio cilj opravdavati svećeničke kontakte 
s Pavelićem u Italiji, nego podsjetiti na sve "beogradske nepravde i 
nasilja", koja potječu od države kao institucije, odakle bi se očekiva- 
la pravda! Ne mogu biskupi zavezivati usta hrvatskomu narodu koji 
trpi od svakovrsnih nepravdi! Jasno i odlučno! 


Ratno doba 


Proglašenje NDH. - Na Veliki četvrtak, 10. travnja 1941. umirov- 
ljeni pukovnik Slavko Kvaternik na zagrebačkom Radiju proglašava 
NDH, koja traje pod pokroviteljstvom Mussolinijeve fašističke Italije 
do bezuvjetne kapitulacije 8. rujna 1943. i Hitlerove nacističke Nje- 
mačke do bezuvjetne kapitulacije 7. svibnja 1945. 


"Na Veliku subotu [12. IV. 1941.] prije podne je preuzv. g. nadbiskup 
dr. A. Stepinac učinio službeni posjet Zamjeniku Poglavnika Države 
Hrvatske, generalu g. Slavku Kvaterniku. Tom je prigodom izrazio 
svoje čestitke prigodom obnove državne nezavisnosti. "! 


10 A. STEPINAC, Dnevnik, sv. IV., pod nadnevkom 16. studenoga 1940. 
11 Katolički list, Zagreb, 16/1941., 22. travnja, str. 195. 

- Nadbiskup se kao istinski domoljub raduje uspostavi hrvatske dr- 
žave. On je to jasno izrekao i te 1941. i na montiranom komunistič- 
kom sudu 1946.: "Hrvatski se Narod plebiscitarno izjasnio za Hrvat- 
sku državu i ja bih bio ništarija, kad ne bih osjetio bilo Hrvatskog 
Naroda, koji je bio rob u bivšoj Jugoslaviji."? 


Pavelićev dolazak u Zagreb. - Stepinčev životopisac fra Aleksa Be- 
nigar bilježi: "Pavelić stigne, 14. travnja [1941.], u Zagreb, kad se već 
spustio mrak. Zbog toga je izostao doček, koji mu se pripravljao. Su- 
tradan, 15. travnja, dr. Pavelić dade preko radija obavijest, da je u 
svoje ruke preuzeo vlast u Nezavisnoj Državi Hrvatskoj u hrvatskom 
glavnom gradu Zagrebu."? 


- Sada će čovjek, koji živi pod utegom smrtne kazne izrečene od be- 
ogradskih vlasti zbog "veleizdaje" (17. srpnja 1929.), kada preuzme 
vlast u svoje ruke pokazati koliko je moćan nadići strastvene osjećaje 
osvete i mržnje. 


Stepinčev prvi SUSRET s Pavelićem, 16. travnja 1941. - "U srijedu 
16. o. mj. [1941.] primio je Poglavnik Države Hrvatske dr A. Pavelić u 
posebnu audijenciju zagrebačkog nadbiskupa i metropolitu hrvatske 
crkvene pokrajine preuzv. g. dra Alojzija Stepinca.“ 


Sadržaj razgovora: "Prvih dana nakon povratka Poglavnika imao je 
Nadbiskup prvi sastanak s njime u nekadanjim Banskim Dvorima. 
Niti je prije Poglavnik poznavao Nadbiskupa niti Nadbiskup njega. 
Razgovor je trajao poprilici petnaest minuta. Nadbiskup mu je pože- 
lio Božji blagoslov u radu i naglasio da se Crkva ni do sada nije mije- 
šala niti se želi ubuduće miješati u aktivnu politiku. Nadbiskup samo 
jedno moli od Poglavnika i nove državne vlasti, naime da se pošti- 
vaju katoličke tradicije naroda i omogući Crkvi slobodno djelovanje. 


Poglavnik je pozorno slušao, dok je Nadbiskup govorio. Možda i za 
to što je čuo po svoj prilici s raznih strana da je Nadbiskup bio tobo- 


12 A. BENIGAR, nav. dj., str. 584. O povijesnom putu rečenice: "Hrvatski se na- 
rod plebiscitarno izjasnio za Hrvatsku državu" vidi osvrt: R. P., "Vrijednost 
i važnost Stepinčevih propovijedi", u: J. BATELJA, (prir.), BLAŽENI ALOJZIJE 
STEPINAC, Propovijedi, govori, poruke 1941.-1946., str. 10-14. 

13 A. BENIGAR, nav. dj., str. 361. 


14. Katolički list, Zagreb, 16/1941., 22. travnja, str. 195. 

že na solunskom frontu (kao Šubašić) i prema tome 'jugoslavenski' 
orijentiran što je dakako fabula, ako se to tvrdilo u smislu da želi 
centralističku Jugoslaviju sa dominacijom Srba. Poglavnik je, kad je 
Nadbiskup svršio, odgovorio, da želi u svemu ići na ruku Katoličkoj 
Crkvi. Rekao je da će istrijebiti starokatoličku sektu, koja nije drugo 
nego društvo za rastavu žena. Rekao je nadalje da neće biti toleran- 
tan prema srpskopravoslavnoj Crkvi, jer to za njega nije Crkva nego 
politička organizacija. 


Iz svega je Nadbiskup dobio dojam, da je Poglavnik iskreni katolik i 
da će Crkva imati slobodu u svom djelovanju i ako se Nadbiskup ne 
podaje iluziji da bi sve moglo ići bez poteškoća.""? 


- Bili su to prvi dojmovi. Stepinac je iznio tri načelne stvari: prvo, 
Crkva se ne će miješati u aktivnu politiku, niti će, naravno, dopu- 
stiti da se država miješa u crkvene stvari /kao da kaže: mi vama ne 
ćemo imenovati župane, a vi nama ne ćete imenovati župnike, što je 
Pavelić upravo htio u župi Sv. Marka/; drugo, zahtijeva da se poštuje 
katolička tradicija i očekuje slobodu za Crkvu i njezino djelovanje. 
Treće, Pavelić je rekao da će dati slobodu Crkvi, ali da ne će biti tole- 
rantan prema starokatolicima i SPC-u koju ne smatra Crkvom nego 
"političkom organizacijom". Ali već nakon mjesec dana nastupila je 
kruta stvarnost i novi vlastodršci počeli su pokazivati svoje pravo lice: 
Nadbiskup je jasno vidio kako su iluzije nadjačale pozitivna obećanja. 


Tajnik, koji je u 15 redaka zabilježio 15-minutni razgovor, i to 12 dana 
nakon susreta, nije zapisao Nadbiskupovu tadašnju reakciju na Po- 
glavnikov osvrt na starokatolike i pravoslavce u NDH. Ne znamo kako 
je na to Nadbiskup reagirao. Ako je stekao dojam da je Pavelić "iskre- 
ni katolik", mogao je zaključiti da će se držati "katoličkoga morala, 
na koji ga je inače nerijetko podsjećao, i da ne će provesti istrjebljenje 
starokatolika, odnosno da 'netolerantnost" prema "srpsko-pravoslav- 
noj crkvi" ne znači sam progon. Stepinac, i sam sumnjičav "da bi sve 
moglo ići bez poteškoća", govori o katoličkim tradicijama i načelima 
za koja je stekao dojam da će ih se držati i "iskreni katolik" Pavelić.'“ 


15 A. STEPINAC, Dnevnik, sv. IV., nakon vijesti: "Hrv. Narod", 27. IV. 1941., str. 
204: ("Zvjerstva četnika u Derventi") napisan je gornji tekst na str. 205, dakle 
najmanje 12 dana nakon susreta. 

16  Poratni komunistički, izrazito srbofilski, anonimni pamflet, BIBLIOTEKA 
DRUŠTVA NOVINARA HRVATSKE (!), Tajni dokumenti o odnosima Vatikana 
i ustaške "NDH", Zagreb, 1952., str. 31, ispuštajući bilješku pod tri točkice o 

Stepinčevo 1. PISMO Paveliću, 25. travnja 1941. - Obaviješten od 
nekih svećenika iz Bačke, nadbiskup Stepinac moli Pavelića da po- 
duzme "diplomatske mjere" kako bi završile brutalne akcije mađar- 
skih vlasti, "u pitanju Hrvata - Bunjevaca“, i nekih svećenika, i poli- 
tičara, i vojnika." 


- Ne znamo je li bilo državne intervencije na tu molbu. Nema zapisa- 
na odgovora nadbiskupu Stepincu. 


Stepinčevo 2. PISMO Paveliću, 14. svibnja 1941. - U Glini je poči- 
njen užasan zločin nad više stotina Srba, na osvit 13. svibnja 1941. 
Stepinac je sutradan uputio Paveliću prosvjed ovoga sadržaja: 


"Ovaj čas primio sam vijest, da su ustaše u Glini postrijeljali bez suda 
i istrage 260 Srba. Ja znam, da su Srbi počinili teških zločina u našoj 
domovini u ovih dvadeset godina vladanja. Ali smatram ipak svojom 
biskupskom dužnošću, da podignem glas i kažem, da ovo po katolič- 
kom moralu nije dozvoljeno, pa Vas molim, da poduzmete najhitnije 
mjere, na cijelom teritoriju Nezavisne Države Hrvatske, da se ne ubije 
nijedan Srbin, ako mu se ne dokaže krivnja radi koje je zaslužio smrt. 
Inače mi ne možemo računati na blagoslov neba, bez kojega moramo 
propasti. Nadam se, da mi nećete zamjeriti ovu otvorenu riječ. Sa 
odličnim štovanjem."? 


- Ovdje Stepinac razgovijetno opominje Pavelića da je taj zločin u nebo 
vapijući grijeh, da je "ovo po katoličkom moralu" nedopustivo, traži "da 
se ne ubije nijedan Srbin', kojemu se ne dokaže krivnja kojom zaslu- 
žuje smrt. I nastavi li se tako, ne će biti blagoslova, nego propast! Ovo 
je katoličko pa prema tomu i naravno načelo i s obzirom na Srbe i na 


Stepinčevoj izjavi "da su Srbi počinili teških zločina u našoj domovini u ovih 
dvadeset godina vladanja", prigovara Nadbiskupu da "spontano želi jednom 
razbojniku (i sudom uglavljenom ubici [sud u Beogradu 17. VII. 1929.)) 'božji 
blagoslov u radu" te da je čuo "brutalne izjave Pavelićeve o drugim crkvama, 
a osobito vrlo značajnu izjavu, da - ne će biti tolerantan prema srpsko-pra- 
voslavnoj crkvi" i da "ne reagira ni pred Pavelićem a niti intimno u svom 
dnevniku, nekim negodovanjem ili kritikom takva stava. 

17. J.BATELJA, BAS, II., str. 118-119. 

18 A. BENIGAR, nav. dj., str. 4045 J. BATELJA, BAS, II., str. 123-124. Dvije se verzi- 
je razlikuju u interpunkciji i ponekom malom-velikom slovu. Verzija pisma 
u: Službeni vjesnik Nadbiskupije zagrebačke (SVNZ), XXXII./1945., sv. 4, 6. 
studenoga 1945., uz to što je kraćena, razlikuje se od ovdje donesene u nekim 
formulacijama. 

svakoga čovjeka, jasno napisano, makar se ne ponavljalo svaki dan. 
Nije bilo nikakva zapisana ili objavljena odgovora Stepincu. Kao da je 
Poglavniku bilo krivo što je Nadbiskup uopće intervenirao. 


O manipulacijskoj historiografiji o pokolju u Glini te 1941. kritički se 
osvrnuo Glas Koncila u 14 nastavaka 2006.'? Uz užasnu istinu vezane 
su još užasnije neistine, fantazije, manipulacije i višestruke multipli- 
kacije žrtava! 


Stepinčevo 3. PISMO Paveliću, posredstvom Zakonodavnoga povje- 
renstva pri Poglavniku, 16. lipnja 1941. - Nadbiskup Stepinac kao 
predsjednik BK izravno moli predsjednika Zakonodavnoga povjeren- 
stva, dr. Milovana Žanića, a ako on smatra potrebnim, neka izvijesti “i 
Poglavnika" o nekoliko stvari: 


Hrvatski je narod u velikoj većini rimokatoličke vjere i toj vjeri kroz 
povijest zahvaljuje "da je mogao sačuvati svoj narodni značaj i održati 
svoju narodnu individualnost u najtežim vremenima. 


U bivšoj Jugoslaviji Katolička je Crkva bila trn u oku državnoj vlasti, 
kojom je premoćno i javno, a još više iza zastora upravljala SPC sa svo- 
jim predstavnicima, tako da je kroz 25 godina KC vodila "tešku borbu 
za osnovna prava i opstanak zajedno sa svojim hrvatskim narodom". 


Sada u NDH vlasti jamče čak "i Ustaška načela, koja prožimaju vjernost 
i odanost svetoj vjeri, a i svečane izjave Poglavnika da će u Hrvatskoj 
vladati harmonija između države i Katoličke crkve". To može osobito 
doći do izražaja sada kada se radi o zakonskim odredbama koje se tiču 
vjere i ćudoređa, Crkve i crkvenih službenika. Na primjer: "Zakon o 
vjerskim prijelazima, ženidbenoj zabrani rasno mješovitih brakova, o 
kažnjavanju pometnuća, o radnoj službi omladine itd.' Bilo bi u intere- 
su ne samo Crkve, nego u prvom redu i NDH i hrvatskoga naroda da 
se ti nacrti, "makar neslužbeno i kratkim povjerljivim putem", priopće 
zakonitom predstavništvu Katoličke Crkve u nas u svrhu da ono stavi 
"svoje možebitne primjedbe i sugestije". 


Nadbiskup ne traži za Crkvu nikakvo "pravo prigovora ili veta niti 
pravo sudjelovanja u državnom zakonodavnom povjerenstvu", nego 
uljudno moli "samo to da se bezobvezno ispita u pitanjima koja se tiču 
Katoličke crkve i njezinih životnih interesa', kakvo stajalište zastupa 


19 TomisLav VuKOVIĆ, "Pokolj u pravoslavnoj crkvi u Glini' - povijesni doga- 
đaj ili mit?", u: Glas Koncila, od 27. kolovoza do Božića 2006., brojevi: 35-52. 

Crkva i kakve bi primjedbe stavila takvim nacrtima. A stvar je državne 
vlasti hoće li i koliko će "voditi računa o tim primjedbama .* 


- Stepinac ne samo da nije dočekao odgovora, nego je Poglavnik do- 
kinuo Zakonodavno povjerenstvo i rekao ministru Žaniću, koji mu je 
dolazio sa zakonskim nacrtima: "Pa kako ću ja vladati, ako ćeš mi ti 
vezati ruke zakonima?" Pavelić je očito želio vladati kao apsolutni 
bez-zakonik! A svaka njegova i primisao na katoličku vjeru, "i u Ustaš- 
kim načelima“, bila je otrcana floskula i fraza! Unatoč svemu, nadbi- 
skup je Stepinac nastavio pisati i posjećivati Poglavnika makar bilo 
toliko bezizgledno kao da sv. Petar dođe caru Neronu na Palatin da ga 
zamoli da u zakonodavstvo unese zakon o zaštiti kršćanske manjine u 
Rimu! Eto kolik je u tome bio Stepinčev utjecaj na Pavelića! 


Srpska Pravoslavna Crkva pokazala je koliko je premoćno i javno, a 
još više iza zastora“ - riječi su Nadbiskupove Nunciju 1940. - uprav- 
ljala državnim vlastima kada je 1937. svojim prijetnjama anatemaA i 
demonstracijama uspjela srušiti već potpisan (1935.) Konkordat sa 
Svetom Stolicom! 


Stepinčev drugi SUSRET s Pavelićem, 26. lipnja 1941. - Nakon us- 
postave Hrvatske biskupske konferencije i njezina prvoga zasjedanja, 
25. i 26. lipnja 1941. u Zagrebu, skupina biskupa pohodila je 26. lipnja 
poglavnika Pavelića s nadbiskupom Stepincem na čelu. U svom je 
govoru Stepinac kao predsjednik BK rekao da nema sukoba izme- 
đu pravoga domoljublja i pravoga bogoljublja te nastavio: "Ta svijest 
dovodi nas danas pred Vas, da Vas kao legitimni predstavnici Cr- 
kve Božje u Nezavisnoj Državi Hrvatskoj od srca pozdravimo kao 
njezina državnog poglavara s obećanjem iskrene i lojalne suradnje 
za bolju budućnost naše domovine.“ I ujedno upozorio: 'Ako bismo 
kada, dakle, i morali po pastirskoj dužnosti reći otvorenu riječ, bu- 


20 J.BATELJA, BAS, IL, str. 149-151; IsTI, Rivellijeva zavjera laži, Blaženi Alojzije 
Stepinac i Srpska Pravoslavna Crkva, Postulatura blaženog Alojzija Stepinca, 
Zagreb, *2015., str. 249-250, 260. 


21 VILIM CECELJA, "Moja sjećanja na uz. kard. Stepinca", tipkopis kod A. BENI- 
GARA, Alojzije Stepinac, str. 367. Ta je sjećanja vlč. Cecelja poslao uredniku 
Hrvatske revije da ih objavi nakon njegove smrti (umro je 3. srpnja 1989.), 
što je i objavljeno pod naslovom: "Moja sjećanja na uzoritoga kardinala Ste- 
pinca zagrebačkoga nadbiskupa", u: Hrvatska revija, Miinchen - Barcelona, 
4/1990., str. 690-737. Događaj prikazan na str. 728. 

dite uvjereni, da nitko više od katoličkog biskupa ne nosi na umu 
opomenu sv. Apostola: Sve poštujte, braću ljubite, Boga se bojte, kra- 
lja štujte!' (1 Pt 2,17).'I zaželio mu: da ga Otac svjetlila 'obdari onim 
duhom, koji je glavaru države potreban, da svojim narodom upravlja 
in justitia et veritate - u pravdi i istini, kao najčvršćem temelju Bo- 


gom blagoslovljene budućnosti“. 


- Poglavniku je jasno dano na znanje da ne može očekivati biskupsku 
suradnju i lojalnost u državnim nepravdama i neistinama! Nije bila 
šutnja nego govor kakav se rijetko čuje! 


Stepinac priopćuje svećenstvu Pavelićevu zakonsku odredbu, 27. 
lipnja 1941. - Pavelić je istoga dana kada su hrvatski biskupi bili kod 
njega datirao "Izvanrednu zakonsku odredbu i zapovijed" da bi, pre- 
ma glasinama, 28. lipnja započeli progoni protiv dijela pučanstva. 
Stoga Poglavnik odlučuje i određuje: 


tko takve glasine širi, bit će stavljen pred prijeki sud; 

tko izvrši bilo kakvo nasilje nad životom ili imovinom bilo kojega 
državljanina ili pripadnika NDH, bit će stavljen pred prijeki sud; 

svi dužnosnici ustaških organizacija i svi zapovjednici osobno su od- 
govorni za svaki takav izgred; 

svaki ustaški član, koji bi nešto takvo počinio, ima biti strijeljan; 
ako bi se pojavili četnici ili ostatci srpske vojske, vlasti su dužne upo- 
trijebiti hladno i vatreno oružje u obrani; 

upozorava da će provesti lustraciju u hrvatskom društvu; 


tko smatra da je povrijeđen zakon ili njegov probitak, neka to prijavi 
mjerodavnoj vlasti. 


I točka, koja se po Benigaru odnosi na Stepinca: “...pozivam sve i sva- 
koga da se okani bilo kakove intervencije kod bilo koje državne ili 
slične vlasti u osobnim kao i u materijalnim predmetima, jer će se 
svaka intervencija smatrati sabotažom i postupati će se po propisima 
123 


prijekoga suda". 


22 A. BENIGAR, nav. dj., str. 390. 


23 A. BENIGAR, nav. dj., str. 405-406. Cjelovita Pavelićeva Izvanredna zakonska 
odredba i zapovijed u: J. BATELJA, BAS, IL. str. 153-155. 

- Unatoč tomu, Nadbiskup je tu državnu izvanrednu zakonsku 
odredbu razaslao kleru svoje nadbiskupije i zatražio da se pročita u 
crkvi pred narodom.“ Stepinac nije ni shvatio ni prihvatio da se riječ 
"sabotaža' odnosi na njega, pa je on i dalje svjesno i hrabro kontakti- 
rao državne vlasti. 


Stepinčev treći SUSRET s Pavelićem, nakon 29. lipnja 1941. - Epi- 
skop bački Irinej Čirić obratio se 29. lipnja 1941. nadbiskupu Stepincu 
moleći ga da se zauzme za njegova brata Stevana [ministar prosvjete 
Kraljevine Jugoslavije 1934.-1935. i 1939.|, koji je, bolestan, odveden 
"iz postelje u internaciju u Koprivnicu, gde nema uslova za lečenje". 


Nadbiskup je Stepinac za vrijeme svoga procesa osobno napisao o tome 
izjavu koja je ovjerena na Duhovnom stolu 1. listopada 1946., a glasi: 


"Episkop pravoslavni Irinej Ćirić obratio se na mene pismeno, da mu 
ishodim oslobođenje brata Stevana Ćirića, bivšeg ministra, kojeg su 
ustaše odveli u logor u Koprivnicu, a bolestan je. Pismo je došlo iz 
Mađarske iz Novog Sada. Odgovor se nije mogao poslati. 


Ali sam otišao u stvari Stevana Čirića osobno do Poglavnika i za- 
molio ga, da toga čovjeka pusti na slobodu, jer je bio vrijedan i sklon 
nama Hrvatima, makar je bio Srbin. 


Poglavnik nažalost nije bio odviše sklon da popusti. Na koncu mi je 
rekao, da će ga dati otpremiti u Srbiju. Rekao sam, bolje i to, nego da 
pogine u logoru. 

Kasnije nisam više ništa doznao, kako je ta stvar svršila. 

Izgleda da je Ćirić prebačen u Srbiju. 

Oslobođen je i živio do 24. svibnja 1955. u Srijemskim Karlovcima. 


- Iako je Stepincu bilo zaprijećeno da će mu se intervencija smatrati 
"sabotažom', on je i dalje intervenirao kod državnih vlasti, pa i kod 
Pavelića, kada je primio provjerene vijesti, a ne "glasine". 


24. J.BATEIJA, BAS, II, str. 155. 


25. J. BATELJA, BAS, II., Irinejevo pismo: str. 182. Stepinčeva bilješka: str. 190; 
faksimil: IsTI, Rivellijeva zavjera laži, slika VIII; talijanski prijevod pisma: 
FIORELLO CAVALLI, I! processo dell Arcivescovo, Rim, 1947., str. 245-246. 

Stepinčevo 4. PISMO Paveliću, 21. srpnja 1941. - Nadbiskup piše Po- 
glavniku povodom nečovječna postupanja prema Srbima i Židovima 
prigodom deportiranja u sabirne logore i u samim logorima: 


"Poglavniče! Slobodan sam kao nadbiskup i zastupnik katoličke 
Crkve skrenuti Vašu pažnju na neke pojave, koje me bolno diraju. 
Pripominjem odmah, da sam uvjeren, te se ove pojave dešavaju bez 
Vašega znanja, a da će se jedva tko naći, da Vas na njih upozori, pa da 
mi je to više dužnost, da ja to učinim. 


Čujem s više strana, da se tu i tamo nečovječno i okrutno postupa 
sa Srbima i Židovima prigodom deportiranja u sabirne logore, a i u 
samim logorima; što više da od takva postupka nisu izuzeta ni djeca, 
ni starci ni bolesnici!" 


I onda Nadbiskup ističe općenito: "odnosne mjere, koje se u tom smje- 
ru provode, mogle bi se provoditi, a da postignu potpuni učinak, na 
humani i obzirniji način tako da se u čovjeku zaista gleda čovjeka i sli- 
ku Božju, osobito da se pokaže ljudski i kršćanski obzir prema slabim 
starcima i staricama, nejakoj i nedužnoj djeci i prema bolesnicima. 

A potom prelazi na pet pojedinačnih stvari: 

a) da deportirani mogu spremiti "najnužnije stvari" i srediti "obveze 
prema obitelji i prema službi; 

b) da se deportiranje ne vrši "u prenatrpanim plombiranim vagonima '; 
c) da se deportircima "daje dovoljno hrane"; 

d) da se "bolesnima omogući liječnička njega“; 

e) da im se dopusti dopremanje "najnužnije hrane i omogući dopisi- 
vanje s obitelji“. 

Konačno, Nadbiskup se zauzima za katolike konvertite i traži da se 


prema njima primijene takve mjere da mogu obavljati svoje vjerske 
dužnosti.“ 


- Na ovaj će Stepinčev glas stići nekakav odgovor nakon tjedan dana. 
O tome poslije. 


26 J.BATEIJA, BAS, II, str. 173-174. 

Stepinčevo 5. PISMO Paveliću, 26. srpnja 1941. - Beogradski nadbi- 
skup Josip Ujčić obraća se nadbiskupu Stepincu 24. srpnja 1941. pre- 
noseći mu svoje razgovore s ponekim pravoslavnim episkopom i vjer- 
nicima, a tiču se stanja pravoslavnih u Hrvatskoj. Tuži se konkretno: 


da "su Srbi nezadovoljni"; 


da se počelo govoriti kako se "sve to dešava connivente [convivente, 
consentiente - uz pristanak] Sede Apostolica; 


da "ima toliko nevine krvi, - jer često stradavaju osobe, koje lično 
nijesu ništa sagriješile"; 

da "u Srbiji raste neraspoloženje protiv katolika" i da bi oni mogli pla- 
titi "račun" zbog zla koje su počinili "neki ljudi u Hrvatskoj; 


da su Nijemci, pogotovo Talijani, neraspoloženi 'radi nehumanog 
postupka, što se prakticira u Hrvatskoj sa Srbima; 


"da je hrvatski narod izgubio mnoge simpatije, da je u zadnje doba 
mnogo trpio na ugledu". 


"Neka pokaže hrvatski narod u jubilarnoj godini, da je doista narod 
kršćanske kulture, narod ljubavi i pravde... inače što će misliti Sveta 
Stolica o nama Hrvatima.'? 


Prijepis toga pisma Stepinac je, sa svojim popratnim dopisom od 
26. srpnja 1941.* proslijedio Paveliću na znanje i ravnanje, odnosno 
neka njegove službe provjere jesu li to "glasine" ili prolijevanje 'ne- 
vine krvi". Ni na taj intervent nije bilo zabilježena odgovora. Ali ne 
može se blaženoga Stepinca optužiti da je uglavnom ćutao"! 


Pavelićev posredan odgovor Stepincu, 28. srpnja 1941. - Na Stepin- 
čevo gore navedeno pismo o postupcima prema Srbima i Židovima, 
od 21. srpnja, na Pavelićevu adresu, stigao je iz njegova ureda posre- 
dan odgovor ovoga sadržaja: 


27 J.BATELJA, BAS, II., str. 174-176. 
28 J. BATEILJA, BAS, II., str. 177. 

"MINISTARSTVU PRAVOSUĐA I BOGOŠTOVLJA 


Dostavlja se priloženi dopis nadbiskupa Alojzija Stepinca, u pogledu 
postupka sa Židovima i Srbima, time da se istome odgovori, da infor- 
macije, koje isti navodi ne odgovaraju istini. 


U Zagrebu, dne 28. srpnja 1941. Prilog 1.* 


Ministarstvo prenosi nadbiskupu Stepincu sutradan, 29. srpnja, da se 
njegove "informacije osnivaju na obavjestima (sic!) koje su bez ikako- 
va temelja." Dakle 'glasine'! 


U odgovoru se ne navodi pismo nadbiskupa Ujčića, od 24. srpnja, 
koje je nadbiskup Stepinac poslao Paveliću 26. srpnja i koje je moglo 
prispjeti do 28. srpnja kada je reagirao Pavelićev ured. 


- Ovakav diktatorski odgovor i Poglavnika i ministarstva nije se oče- 
kivao. A kako bi bilo na čast hrvatskim glavešinama, u prvom redu 
Poglavniku, da je upozorenje ozbiljno shvaćeno, a ne kao lažne gla- 
sine! Blaženi će Stepinac nerijetko doživjeti da je njegov vapaj toliko 
puta ostao glas vapijućega u pustinji, ali je bio glas, glas koji je sve- 
mogući Bog čuo, čuo ga je i Poglavnik, a mogao ga je čitati i Patrijarh 
2010., četiri godine prije nego je optužio nadbiskupa Stepinca pred 
Papom 2014. godine zbog šutnje! 


Stepinac ne dopušta podložnost Crkve državi, 4. kolovoza 1941. - 
Tajnik Apostolskoga vizitatora u NDH don Ramira Marconea, don 
Giuseppe Masucci, u svoj je dnevnik 4. kolovoza 1941. upisao: "Nad- 
biskup Stepinac prikazuje iskreno položaj u Hrvatskoj. On oštro osu- 
đuje namjere, da se Crkva podloži državi. Ističe, da je velik rodoljub, 
ali ukazuje u isto vrijeme na mnoge diktatorske mjere, koje dan za 
danom postaju sve brojnije i štetne su također za Crkvu." 


- Kao što je bilo vrijeme "šestojanuarske diktature", tako je sada na- 
stupilo vrijeme fašističke, nacističke i ustaške diktature, u kojoj "dik- 
tatorske mjere" iz dana u dan postaju "sve brojnije i štete također i 
Crkvi", koja očito ne surađuje s takvim režimom! 


29 J.BATELJA, BAS, II., str. 178-179. 
30]. BATEILJA, BAS, II., str. 181. 
31 GIUSEPPE MAsUCCI, Misija u Hrvatskoj, Madrid, 1967., str. 32. 

Stepinčevo 6. PISMO Paveliću, 3. listopada 1941. - Nadbiskup se 
izravno obraća na Poglavnika predstavljajući mu problem protjeranih 
trapista iz Slovenije, iz Rajhenburga, i privremeno nastanjenih u "Ma- 
riji Zvijezdi" kod Banje Luke. Protjerali su ih Nijemci pod optužbom 
da su surađivali s partizanima. Nadbiskup uljudno moli Poglavnika 
da se tih 30 redovnika "smjeste u ovoj nadbiskupiji i da budu tako u 
duhovnu i privrednu korist nadbiskupiji i u blagodat čitave Nezavi- 
sne Države Hrvatske". Stepinac sugerira: "Možda bi im se mogao dati 
srpski samostan u Orahovici (nekad samostan naših Pavlina).'? 


- Svi su trapisti ostali u Banjoj Luci, a na svršetku rata vratili su se u 
Rajhenburg, gdje su im partizani sve nacionalizirali 1947. "Stojković 
[...] pominje i pismo Stepinca Paveliću u kome traži da se pravoslavni 
manastir Orahovica, iz koga su srpski kaluđeri proterani ili pobijeni, 
preda na upotrebu katoličkom monaštvu.'?? 


Na taj je prigovor Nadbiskup odgovorio već na sudu 3. listopada 
1946.: "Gospodin mi je predsjednik predočio prijepis, što sam tra- 
žio prazni pravoslavni manastir - nekoć naš pavlinski - u Orehovici, 
da se u nj smjeste trapisti, koje su Nijemci protjerali iz Rajhenburga. 
Smatram, da mi je bila dužnost, da pomognem braći Slovencima, 
koji su od Hitlerovaca bili izagnani, da se sklone. ?* 


Stepinčevo 7. PISMO Paveliću, 20. studenoga 1941. - U Zagrebu su 
17. i 18. studenoga 1941. održane biskupske konferencije Hrvatsko- 
ga katoličkog episkopata, na kojima se razmatralo stanje u državi u 
vezi s prijelazima pravoslavnih vjernika na katolicizam. Saslušana 
su brojna svjedočanstva pojedinih članova Hrvatskoga episkopata o 
teškim zloporabama na terenu, a četvorica biskupa poslala su i svoja 
pisana izvješća: biskup banjolučki Jozo Garić, 4. studenoga; mostar- 


32  Fotokopija pisma objavljena: Embassy of the Federal Peoples Republic of 
Yugoslavia, The Case of Archbishop Stepinac, Washington, 1947., str. 80- 
81; citat: str. 81, Predgovor napisao Sava Kosanović, ambasador; J. BATELJA, 
BAS, II., str. 199-200. 

33 ANJA FILIMONOVA - VLADIMIR DIMITRIJEVIĆ (prir.), Kanonizacija Alojzija 
Stepinca. Izazovi i odgovori, Fond strateške kulture, Moskva - Bernar, Beo- 
grad, 2016., str. 21. 

34 A. BENIGAR, nav. dj., str. 583; M. ŠKALIĆ-ŠTAMBUK, nav. dj., str. 90; JURAJ 
BATELJA (prir.), BLAŽENI ALOJZIJE STEPINAC, Propovijedi, govori, poruke 
1941.-1946., vidi osobito str. 512 i str. 518. 

ski biskup Alojzije Mišić, 18. kolovoza i 7. studenoga; vrhbosanski 
nadbiskup Ivan Šarić, 15. studenoga, te kotorski biskup i dubrovač- 
ki apostolski upravitelj Pavao Butorac, 4. studenoga 1941. Biskupi su 
sastavili 10 načelnih točaka, dogmatskih i kanonskih pravila, po ko- 
jima se moraju ravnati takvi prijelazi. Izabrali su trojicu svojih člano- 
va kao Odbor: Alojzije Stepinac, predsjednik; senjski biskup Viktor 
Burić i križevački administrator Janko Šimrak. A u Izvršni odbor 
imenovali su petoricu svećenika: Franju Hermana, Augustina Jureti- 
ća, Janka Kalaja, Nikolu Borića i Krunoslava Draganovića. Stepinac 
je dva dana poslije toga uputio opširan memorandum Paveliću na 
znanje i ravnanje. 


Budući da su "prijelazi" tema za sebe, prenosimo samo zaključak toga 
pisma: 


"Poglavniče! - Nitko ne može poricati, da su se dogodila strašna nasilja 
i okrutnosti, jer ste Vi, Poglavniče, sami javno osudili nasilja raznih 
nazovi Ustaša, što više dali i strijeljati zbog izvršenih zločina. Zaslu- 
žuje svako priznanje Vaša odlučnost, da u zemlji vlada pravda i red. 


Hrvatski se je narod ponosio do sada svojom tisućljetnom kulturom 
i kršćanskom uljudbom. Stoga smo očekivali, da će ju u praksi po- 
kazati, sada, kad je došao do svoje slobode, da će biti plemenitiji i 
čovječniji nego oni, koji su do jučer vladali njime. 


Crkva mora sa stanovišta evanđelja osuditi zločinstva i ispade neod- 
govornih elemenata i nezrelih mladića te zahtijevat i puno poštova- 
nje čovječje ličnosti bez obzira na dob, spol, vjeru, narodnost ili rasu, 
jer su svi ljudi djeca Božja i za sve je umro Krist - qui vult omnes 
homines salvos fieri' [koji želi sve ljude spasiti - 1 Tim 2,4]. 


Vjerujemo, Poglavniče, da dijelite isto mišljenje s nama i da ćete uči- 
niti, što jeu Vašoj moći, da se obuzda nasilje pojedinaca i da u zemlji 
upravlja i vlada samo odgovorna vlast. U protivnom slučaju iluzoran 
je svaki rad na konverziji skizmatizma.'??* 


- Nema nikakva pisana i objavljena odgovora na ovaj vapaj i priziv 
na pravdu i red. Stepinac ističe da je nužno poštovati ljudsku osobu 
"bez obzira na dob, spol, vjeru, narodnost ili rasu, jer su svi ljudi 
djeca Božja i za sve je umro Krist" te dodaje: ako se nasilja nastave, 
uzaludan je rad na prijelazima s pravoslavlja ili skizme, o kojima je 
Crkva dala svoja načela, u skladu sa smjernicama Svete Stolice. Ri- 


35 J. BATELJA, BAS, II, str. 224-233; talijanski: F. CAVALLI, nav. dj., str. 210-229. 

ječ "skizma', 'skizmatizam' ili raskolništvo, koje praktično traje od 
1054. do 1964., u kontekstu je ondašnje terminologije i teologije i ne 
možemo iz Stepinčeva pera očekivati nazivlje iz koncilskoga dekreta 
o jedinstvu kršćana Unitatis redintegratio iz 1964. godine! 


Stepinčevo 8. PISMO Paveliću, 29. studenoga 1941. - Nadbiskup se 
zalaže za prognane: "Radi se o slovenskim doseljenicima, koji su mo- 
rali tečajem prošlih ljetnih mjeseci ostaviti svoje domove i sve, što su 
imali i posjedovali, te su bili, među ostalim, odpremljeni i u razne 
kotare NDH; ima ih danas oko 10.000, koji živu raštrkani posvuda 
od Varaždina do Mostara i Sarajeva, od Šida do Ključa i Slunja. Nji- 
hova je sudbina vrlo teška, često upravo nepodnosiva.' Nadbiskup se 
zauzima za njih, moli smještaj, hranu, posao i kao predsjednik Bi- 
skupskih konferencija. O tome su biskupi raspravljali i na konferen- 
cijama u Zagrebu, u studenome 1941.*“ 


- Pavelićev odgovor nije registriran. A što se Stepinac prema Paveliću 
odnosi kulturnije i obzirnije, to se Pavelić prema Stepincu odnosi ne- 
kulturnije i bezobzirnije. Neka i slijepi vide i gluhi čuju da su to dva 
različita postupka i stajališta, a ne dva 'kolaboratora', a pogotovo da 
Stepinac nije "uglavnom ćutao"! 


Stepinčevo 9. PISMO Paveliću, 6. prosinca 1941. - Nadbiskup i 
predsjednik HBK obraća se Paveliću moleći ga da se omogući da 
djelatnici Karitasa pohode za Božić sirotinju i bijednike, napose 
vjernike koji su smješteni po logorima u Jasenovcu i Loboru. "Ja 
Vas, Poglavniče, uljudno molim, za obavijest o toj stvari što skoriju, 
jer je Božić pred vratima već, a treba prilično vremena, da se pomoć 
kako tako organizira.'? 


- Nije zabilježena povratna informacija na taj razumni katolički glas. 
Ni u jednom dosadašnjem pismu Stepinac ne zahvaljuje na eventu- 
alno iskazanoj Pavelićevoj usluzi. A to Nadbiskup sigurno ne bi pro- 
pustio učiniti da je imao na čemu. A to ujedno znači da nadbiskup 
Stepinac nije šutio pokraj tolike sirotinje i bijede! 


36. J.BATELJA, BAS, IL, str. 241-243. 


37 J.BATEIJA, BAS, II., str. 247-248; faksimil pisma: IsTI, Rivellijeva zavjera laži, 
str. X; talijanski prijevod: F. CAVALLI, nav. dj., str. 263-264. 

Stepinčev četvrti SUSRET s Pavelićem, 31. prosinca 1941. - Primivši 
od beogradskoga nadbiskupa msgr. Josipa Ujčića pismo, od 29. pro- 
sinca 1941., kojim se zauzima za gornjokarlovačkoga episkopa Savu 
Trlajića, navodno u Lepoglavi (?), ili u kojem drugom logoru" - piše 
Ujčić moleći Stepinčevu intervenciju, a nadbiskup Stepinac odmah 
odgovara nadbiskupu Ujčiću, 31. prosinca: "Osobno sam interveni- 
rao kod Poglavnika zajedno s legatom Sv. Stolice Marconeom. Dobili 
smo odgovor, da toga nema u Lepoglavi. Što smo mogli?" 


- Bila je to izvrsna prilika da se Poglavnik pokaže dobrohotnim vla- 
darom pred dvojicom najuglednijih čestitara Nove godine amnesti- 
rajući episkopa Savu ako je i u čemu bio kriv, ali on onako. Ovo je 
drugi put da Pavelić uzvraća da nije istina što mu Stepinac govori i 
piše. A Nadbiskup sigurno nije iznio što nije bilo potpisano i ovjereno 
kao sigurna vijest. Bilo bi na čast Eparhiji gornjoj karlovačkoj da na 
njezinu portalu u životopisu "Sv. Save Gornjokarlovačkoga' čitamo i 
vijest da su se za njega zauzimala i dvojica katoličkih nadbiskupa!?? 


Stepinčevo 10. PISMO Paveliću, 8. veljače 1942. - Nadbiskup pro- 
svjeduje kod Poglavnika zbog upletanja Talijana, osobito Nijemaca, 
u život hrvatskoga naroda. "Moram naglasiti, da ih se ja baš ništa ne 
bojim, ali možda ne bi bilo loše, Poglavniče, da naše vlasti malo pripa- 
ze na njihovo djelovanje i pokažu više energije. Jer ako imadu oni svoj 
Lebensraum [životni prostor], Bog ga je dao i Hrvatskom narodu.“ 


- Ina ovaj je prosvjed Pavelić odšutio! Stepinac se osvrće na ovakve 
događaje u zatočeništvu u Krašiću 1954.: "Kasnije sam poslije tolikih 
nemilih ispada po dužnosti morao istupiti i napasti i osuditi neka dje- 
la ustaša i Nijemaca. Onda su mi predbacili, da rušimo hrvatsku dr- 
žavu. Nisam se time dao smesti i danas vidim, da se nisam prevario.“ 


Stepinčevo 11. PISMO Paveliću, 8. veljače 1942. - Nadbiskup odluč- 
no prosvjeduje u pismu Poglavniku zbog uključenja svećenika u po- 
litiku, tj. u Hrvatski sabor, pozivajući se na svoje okružnice iz 1935. 
i 1938., u kojima je pod prijetnjom sankcija zabranio svećenicima 


38 A. BENIGAR, nav. dj., str. 408; J. BATELJA, BAS, IL, str. 256. 

39 http:/eparhija-gornjokarlovacka.hr/Episkop-Trlajic-L.htm (5. 11. 2016.). 

40 J.BATELJA, BAS, II, str. 280-281; talijanski: F. CAVALLI, nav. dj., str. 192-196. 
41 J. VRANEKOVIĆ, Dnevnik, pod nadnevkom 3. veljače 1954., str. 262. 

kandidiranje u političkim strankama: "Ja, Poglavniče, moram stajati 
i danas na tom stajalištu, uoči otvorenja Hrvatskoga Sabora. Za ono 
malo [koristi], koju donesu svećenici političari, ne isplati se nanijeti 
dvaput više štete i Crkvi i domovini, zanemarivanjem svećeničkih 
dužnosti, bili ti svećenici pripadnici HSS ili ustaškog pokreta.“ 


- Na ovo pismo stigao je odgovor župana pri Poglavniku po Pave- 
lićevoj naredbi, 19. veljače, koji piše da nije on, Pavelić, nego pred- 
sjednik vrhovnoga suda postavio svećenike za narodne zastupnike. 
Nije šija, nego vrat! I na kraju kaže da nije razumljiva ona stavka u 
pismu da "svećenik ne može danas primati na sebe odgovornost za 
političke čine".+ 

- Loš primjer Pavelićeve zloporabe klera u političke svrhe, a dobar 
primjer Stepinčeva odnosa prema državnim vlastima u zabrani sve- 
ćenicima da se miješaju u aktivnu politiku, što je Nadbiskup u prvom 
susretu jasno rekao Poglavniku 16. travnja 1941. Ne odgovara apso- 
lutno činjenici Patrijarhova optužba da je Stepinac "uglavnom ćutao". 
Takvo pisanje nije više obična optužba nego kleveta, i to pred Papom! 


Stepinčev peti SUSRET s Pavelićem, 23. veljače 1942. - Stepinac 
je pozdravio Pavelića na pragu saborne crkve sv. Marka u Zagrebu 
kratkim govorom, 23. veljače 1942., prije otvorenja Hrvatskoga sabo- 
ra. Temeljna je Nadbiskupova poruka bila: 


"Neka [Hrvatski sabor] donosi zakone poštene, koji se neće kositi 
sa zakonom Božjim, da se osigura blagoslov Boga Stvoritelja. Jer je 
pisano: 'Jedan je zakonodavac i sudac, koji može spasiti i upropasti- 
ti. (Jak 4,12). Neka donosi zakone pravedne: gdje su jednaki tereti, 
neka su jednaka i prava! Neka donosi zakone moguće, da se naro- 
du ne navaljuju tereti, kojih ne može podnositi. Stepinac nastavlja: 
"Poglavniče! Obnova Hrvatskog sabora dokazom je Vaše duboke i 
žive svijesti odgovornosti, koji golemi teret želite podijeliti sa svojim 
suradnicima. I tu molitvu prati molitva Crkve i naših srdaca: neka 
Vječni Sudac, koji upravlja udesima naroda, svojom svemoćnom de- 
snicom uzida u temelje Hrvatskoga sabora i ureže u srce sviju Vaših 
suradnika isto tako duboku živu svijest odgovornosti, da mogu Vas, 


42 M. ŠKALIĆ-ŠTAMBUK, nav. dj., str. 119-120; J. BATELJA, BAS, IL, str. 282-283, 
cijelo pismo: str. 281-283. 


43 _J. BATEILJA, BAS, IL., str. 287-288. 

Glavara Nezavisne Države Hrvatske, uspješno pomagati u obnovi i 
podizanju drage nam Domovine na vječnim temeljima evanđeoskih 
Kristovih načela!“ 


- Ključne riječi: poštenje, pravda, zakon, isti tereti - ista prava, svi- 
jest odgovornosti, suradnja, Božji sud, molitva, blagoslov. Reakcija na 
taj crkveni govor nadbiskupa Stepinca bila je ta da je Pavelić - pre- 
ma riječima Marka Došena, predsjednika Sabora - rekao da ga "ovaj 
balavac ne će učiti politiku'.* Odnosno prema drugima: "Zar misli 
Nadbiskup, da će meni dijeliti lekcije?'** Ni godinu dana nakon prvo- 
ga susreta sa Stepincem, Pavelić je pokazao koliko je "iskreni katolik", 
kako se bio prvi put predstavio, i koliko je njemu stalo i do hrvatsko- 
ga naroda i do hrvatske države! Ovo nije više oholo ignoriranje, nego 
škandalozno vrijeđanje. 


Stepinčevo 12. PISMO Paveliću, 26. svibnja 1942. - Očuvan je kon- 
cept pisma koje je Stepinac uputio Paveliću u povodu navodnoga ise- 
ljenja pravoslavnoga pučanstva s Korduna: "Nadam se, Poglavniče, 
da ćete učiniti sve, da se ne povrijedi zakon Božji i da će djeca biti 
potpuno zaštićena. “7 


- Ne znamo što je bilo s izvornim pismom i eventualnom povratnom 
obaviješću. 


Stepinčev šesti SUSRET s Pavelićem, 17. rujna 1942. - Stepinac zapi- 
suje da je spomenutoga dana intervenirao kod Poglavnika za vjernike 
iz Pakraca koji su prešli na katoličku vjeru, a optuženi za kontakte s 
odmetnicima u šumi i potom odvedeni u logor kao taoci. Nadbiskup 
moli upravu logora u Staroj Gradiški da se što hitnije izvrši Poglav- 
nikov nalog o puštanju spomenutih građana na slobodu.“ Radilo se 
o razmjeni 200 talaca za 2 hrvatska državna službenika. 


44]. BATELJA, BAS, IL, cio govor: str. 292-293. 


45 M. ŠKALIĆ-ŠTAMBUK, nav. dj., str. 95, 202; J. BATELJA, BAS, II., str. 292, bilj. 
182. 


46 V. CEcELJA, "Moja sjećanja na uzoritoga kardinala Stepinca, zagrebačkoga 
nadbiskupa", u: Hrvatska revija, Munchen - Barcelona, 4/1990., str. 720. 


47. J.BATELJA, BAS, IL, str. 320. 


48 A. BENIGAR, nav. dj., str. 410-411; J. BATELJA, BAS, II, str. 375-376; talijanski: 
F. CAVALLI, nav. dj., str. 240-241. 


200 


HERCEGOVINA — 35 - 2017., STR. 179-211 


- Stepinac je učinio svoju kršćansku i biskupsku dužnost, a u ovom 
slučaju pretpostavljamo da je bilo koristi od njegove intervencije i 
kod Poglavnika i u logoru, jer su oba službenika oslobođena. 


Stepinčevo 13. PISMO Paveliću, 24. veljače 1943. - Stepinac se "s ve- 
likim bolom u duši" obraća Paveliću da dozna za sudbinu sedmorice 
svojih svećenika koji su odvedeni u Jasenovac. Iz svega što se dogo- 
dilo zaključuje "da su svi poubijani". Prosvjeduje što nisu izvedeni na 
redoviti sud, ili na prijeki sud ili na pokretni prijeki sud. I nastavlja: 
"Ovo je sramotna ljaga i zločin, koji vapije u nebo za osvetom, kao što 
je sramotna ljaga čitavi Jasenovac za Nezavisnu Državu Hrvatsku. 
Poglavniče! Što se mene kao svećenika i biskupa tiče, ja velim sa Kri- 
stom na križu - Oče, oprosti im, jer ne znaju što čine!"? 


- Ni na ovaj veliki bolni vapaj, kojim je Stepinac nazvao Jasenovac 
"sramotnom ljagom' za NDH, nije imao nikakva odgovora od Pa- 
velića. Logori su ulazili u ratne mjere i zakone, ali i tu postoje mjere 
i zakoni. Nije dakle Stepinac "uglavnom ćutao' nego je s Kristom s 
križa vapio: "Oče, oprosti im jer ne znaju što čine!" 


Stepinčevo 14. PISMO Paveliću, 6. ožujka 1943. - Stepinac piše pro- 
svjed Paveliću zbog progona Židova i moli oslobođenje hrvatskih 
građana iz talijanskih logora. 


- diže glas i odlučno otklanja miješanje državne vlasti u pitanje ta- 
kovih brakova, koji su nerazrješivi, bez obzira na rasnu pripadnost; 


- znano je da i na višim vrhovima državne uprave ima brakova koji 
su zaštićeni [Pavelićeva supruga bila je Židovka, kao i supruga njego- 
va ministra Milana Zanića, ali one su zaštićene!|; 

- protiv logike je i pravde da jedni budu zaštićeni, a drugi nezaštićeni; 
- takve odredbe nisu utemeljene ni u zdravu razumu niti su u skladu 


s državnim i narodnim interesima; 


- moli da se zaštiti najosnovnije životno pravo onih pripadnika Ka- 
toličke Crkve, koji su to postali bilo krštenjem bilo prijelazom s pra- 
voslavlja, a kojima se ne može dokazati nikakav osobni zločin protiv 
državnih probitaka; 


49 _J. BATEIJA, BAS, II., str. 468, bilj. 182. 

- moli da "i od ostalih podanika naše države" nitko nepravedno ne trpi; 


- u sabirnim logorima ima mnogo njih koji su nedužni i ne zaslužuju 
tako tešku kaznu; 


- ako je posrijedi miješanje "koje strane vlasti u naš unutarnji narod- 
nii politički život, onda se ne bojim, da ovaj moj glas i prosvjed dođe 
i do organa dotične strane vlasti. Katolička naime Crkva ne pozna 
nikakova straha pred ikojom zemaljskom silom, ako se radi o obrani 
najosnovnijih prava čovjeka ; 


Pismo završava: "Poglavniče! Ne dopustite, da se neodgovorni i ne- 
pozvani elementi ogrešuju o istinsko dobro našega naroda. Kršenje 
naravnog zakona u ime naroda i države osvećuje se na samom naro- 
du i na državi: u zemlji se stvara ogorčenje, koje teži za osvetom, dok 
vanjski neprijatelj napada etičku našu vriednost.?" 


- Ni na ovo pismo nije bilo nikakva odgovora. 


Stepinac se zalaže da "i od ostalih podanika naše države itko nepra- 
vedno trpi", dakle ni Srbi! Nije to znak šutnje, nego glas prosvjeda. 


Stepinčevo 15. PISMO Paveliću, svršetkom ožujka 1943. - Nadbi- 
skup upućuje Poglavniku pismo kojim ga moli da zagrebački Karitas 
može nesmetano skupljati hranu i otpremati je u Dalmaciju, osobito 
na otoke Hvarske biskupije." 


- Nismo našli odgovora. 


Stepinčev sedmi SUSRET s Pavelićem, u proljeće 1944. - VIČ. Cece- 
lja u razgovoru s hrvatskim provincijalom Družbe Isusove p. Karlom 
Grimmom iznio je ideju da se Stepinac i Pavelić sastanu i raščiste 
nesporazume, koji su nastali nakon Nadbiskupove propovijedi na 
blagdan Krista Kralja, 31. listopada 1943. Do susreta je došlo. Stepi- 
nac priča vlč. Cecelji: "Evo, upravo sam došao od Poglavnika! Izne- 
nadio sam se, da je do toga sastanka tako brzo došlo. Mislio sam, da 
će sastanak biti negdje na Rebru, ali me Poglavnik danas po podne 


50 _J. BATELJA, BAS, II, cijelo pismo: str. 468-470; talijanski prijevod: F. CA- 
VALLI, nav. dj., str. 259-262. 


51 J. BATELJA, BAS, II., str. 494-496. Na konceptu pisma dopisano drugom ru- 
kom da je primljeno 31. III. 1943. 

telefonski nazvao iz Markova trga i ponudio mi, ako imam vremena, 
da mogu odmah doći k njemu na razgovor, jer je baš ovaj čas slobo- 
dan. Pošao sam odmah. Poglavnik me je primio u svom uredu i za- 
počeo je razgovor molbom, neka iznesem sve što mislim, da bi trebali 
između sebe raščistiti. Uzeo sam svoje opaske i iznio svih 18 točaka, 
o kojima bismo se trebali porazgovoriti. Poglavnik je mirno saslušao 
i kad sam svršio, reče mi: 


- Preuzvišeni! Ima stanovitih ljudi, koji nemaju drugog posla pa in- 
trigiraju između mene i vas. To je moje mišljenje. 


Tim je riječima Pavelić prekinuo svaki daljnji razgovor i otpravio 
nadbiskupa i razgovor je bio svršen.'** 


- Volio bih doći do tih 18 točaka - među kojima su bile i teme odnosa 
prema Srbima - a koje mu je Stepinac u oči izgovorio i pokazati ih pa- 
trijarhu Irineju da vidi da "kardinal Stepinac" nije "uglavnom ćutao"! 


Pavelić prvi, posljednji i jedini put u zagrebačkoj katedrali, 1943. 
- Stepinčev odvjetnik dr. Ivo Politeo u svom obrambenom govoru 
kaže da je Pavelić "jedan jedini put prisustvovao službi božjoj u kate- 
drali, i to samo onda kad su Talijani godine 1943. priredili zadušnice 
za Vojvodu d'Aosta, a i taj jedini put nije ga na ulazu dočekao ni nad- 
biskup ni nitko od klera, nego samo obični sakristijan?"?? 


- Iz crkvenih bilježaka i dnevnika nije potvrđena ova vijest, niti je 
uopće jasno što je posrijedi. Naime Aimone di Savoia-Aosta odre- 
kao se naslova hrvatskoga kralja Tomislava II. nakon pada Italije 8. 
rujna 1943. (a preuzeo titulu sin mu, rođen u rujnu 1943., Amedeo 
di Savoia-Aosta, s naslovom Zvonimir II.). Aimoneov otac, također 
Amedeo, umro je 3. ožujka 1942. 


Stepinčevo 16. PISMO Paveliću, 9. veljače 1944. - Nadbiskup se Ste- 
pinac zauzima kod Pavelića za preinaku smrtne kazne pukovnika 
Vladimira Galića i dopukovnika Petra Bakote u lakšu kaznu. '...da 
služeći se svojom vrhovničkom vlašću, velikodušno oprostite ovoj 


52 A. BENIGAR, nav. dj., str. 484; V. CECELJA, nav. čl., str. 727. 
53 M. ŠKALIĆ-ŠTAMBUK, nav. dj., str. 193-194. 

dvojici osuđenika njihovu smrtnu kaznu, i pretvorite je u kojugod 


drugu pa i najtežu kaznu'."* 


- Iz nekih podataka na internetu vidljivo je da je Pavelić smrtnu ka- 
znu Galiću pretvorio u "5 godina teške tamnice", 21. veljače 1944. 


Stepinčevo 17. PISMO Paveliću, 8. kolovoza 1944. - Nadbiskup se zau- 
zima kod Poglavnika da se udijeli pomilovanje za 54 hrvatska časnika, 
dočasnika i vojnika. Iz opširna pisma izdvajamo rečenicu da promje- 
na "kazne smrti u drugu koju kaznu utjecat će bez sumnje kako na 
optužene tako i na njihove obitelji, koje bi njihovom smrću ostale bez 


hranitelja, da svoje živote stave u pravu službu naroda i države'.“* 


Stepinčev osmi SUSRET s Pavelićem, 14. kolovoza 1944. Nadbisku- 
pov tajnik vlč. Stjepan Lacković bilježi: "Dne 14. VIII. 1944. u 12,30 
sati nadbiskup zagrebački i papinski delegat posjetili Poglavnika, 
predali pojedinačne molbe [pedeset i četvorice] i zamolili pomilova- 
nje za sve osuđenike.“ Iz te skupine 11 ih je osuđeno na smrt. 


- I nadbiskup Stepinac i apostolski izaslanik Ramiro Marcone inter- 
veniraju kod Poglavnika. Međutim, izgledi su maleni. 


Stepinčev deveti SUSRET s Pavelićem, 16. kolovoza 1944. Isti taj- 
nik Lacković zabilježio je: "Dne 16. VIII. 1944. u 12 sati i 45 minuta 
nadbiskup zagrebački i papinski delegat posjetili Poglavnika, te su 
ponovno molili za pomilovanje čitave skupine.'?? 


54 J. BATELJA, BAS, III, str. 17-18; Stepinčev Dnevnik (neobjavljeno), 5. svezak 
(1942.-1944.), str. 167. 


55 http:/www.vojska.net/hrv/zivotopis/g/galic/vladimir/ (9. 11. 2016.); Jozo 
TOMASEVICE, Rat i revolucija u Jugoslaviji 1941-1945. Okupacija i kolabora- 
cija, Europapress holding - Novi Liber, Zagreb, 2010., str. 485, navodeći I.- 
S. Krajačića, piše: "Cetvoricu, uključujući i Vladimira Galića, zapovjednika 
brigade Poglavnikova tjelesnog sdruga, ustaše su uhvatili i strijeljali...“ 

56 M. ŠKALIĆ-ŠTAMBUK, nav. dj., str. 143. 

57 M. ŠKALIĆ-ŠTAMBUK, nav. dj., str. 144. 


58 M. ŠKALIĆ-ŠTAMBUK, nav. dj., str. 144. 


204 


HERCEGOVINA — 35 - 2017., STR. 179-211 


- Dvanaest godina poslije, u zatočeništvu, kard. Stepinac komentira 
svoje pohode Paveliću: "Teško je bilo meni ići često k Paveliću. No, 
kad je bila veća stvar po srijedi, morao sam ići. Zanimljivo je, da 
Pavelić nikada nije bio u [nadbiskupskom] Dvoru. Da je barem je- 
danput došao, alaj bi komunisti uživali! Koliko bi to bio argumenat 
za njihove laži!"?? 


- Ne samo da neustrašivi Nadbiskup nije "uglavnom ćutao", nego je 
"često' išao k Paveliću da intervenira u većim stvarima kao što smo 
i vidjeli. 


Stepinčevo 18. PISMO Paveliću, 21. kolovoza 1944. - Nadbiskup 
moli Poglavnika "posljednji put" za pomilovanje jedanaestorice osu- 
đenika na smrt zbog navodne suradnje s komunistima, uvjeravajući 
ga da će njegov "čin pomilovanja više koristiti Hrvatskoj nego li stri- 


jeljanja ovih nesretnika'.“ 


- Nadbiskupov tajnik S. Lacković bilježi: "Ujutro dne 22. VIII. 1944. 
10 optuženih i osuđenih odvedeno u Maksimir i strijeljano." 


Stepinčevo 19. PISMO Paveliću, 28. prosinca 1944. - Nadbiskup in- 
tervenira za oslobođenje Vladimira Ubla, pričuvnoga zastavnika. 


- Negativan odgovor iz Poglavnikova vojnog ureda od 1. veljače 1945. 
Nadbiskupu je stigao 6. veljače, kako je to pribilježio tajnik Lacković." 


Stepinčevo 20. PISMO Paveliću, 20. ožujka 1945. - Stepinac se zau- 
zima za ublaženje stanja u lepoglavskom zatvoru, u kojem su se već 
mjesecima nalazili neki sudionici "urote" poznate pod imenom Mla- 
dena Lorkovića, ministra vanjskih poslova, i Ante Vokića, ministra 
oružanih snaga, koji su potkraj kolovoza 1944. pali u Poglavnikovu 
nemilost te od 6. rujna i u zatvor. U Nadbiskupovu dnevniku stoji za- 
pisano: "Rodbina ministra Dr. Lorkovića zamolila je Preuzvišenoga 


59]. VRANEKOVIĆ, Dnevnik, pod nadnevkom 19. veljače 1956., str. 463. 
60]. BATELJA, BAS, IIL., str. 63-64. 
61 M. ŠKALIĆ-ŠTAMBUK, nav. dj., str. 1445 J. BATELJA, BAS, III., str. 61. 


62. J. BATELJA, BAS, III, str. 94; M. ŠKALIĆ-ŠTAMBUK, nav. dj., str. 156 donosi da 
je odgovor pisan 7. veljače. Možda je zabuna u čitanju brojeva 1 i 7 

Nadbiskupa, da bi se zauzeo za njegovo puštanje na slobodu. Tu se 
međutim ne može ništa učiniti! Interesantno je, da je isti g. Dr. Lor- 
ković prije nekog vremena predlagao na sjednici Hrv. drž. vlade, da 
se Preuzv. Nadbiskupa internira, jer je politički nepoćudan.'? 


Ovo je pismo objavljeno samo u talijanskom prijevodu. Budući da 
mu ne nalazimo izvornika, prevodimo ga na hrvatski. "Poglavniče, 
osjećam dužnost obratiti Vam se još jednom kao glavaru države u 
pitanju zatočenih političara koji se nalaze u Lepoglavi i u drugim 
koncentracijskim logorima. [...) 


Doživljavam veliku nepriliku da opet interveniram u ovoj stvari na- 
kon što sam toliko puta razgovarao s predstavnicima državnih vlasti. 
Dopustite mi ipak da predložim rješenje ovoga problema. Neko Po- 
vjerenstvo sastavljeno od članova Hrvatskoga sabora neka se pošalje 
na lice mjesta, da istraži stanje zatočenih, koji mu mogu slobodno 
izraziti svoje želje i svoja žaljenja, kakva god bila njihova religija. Mi- 
slim da će se na taj način u većem dijelu ušutjeti neugodni glasovi 
javnosti, dok bi jedna takva gesta mnogo koristila našemu međuna- 
rodnom ugledu i položaju. 


Svraćajući Vašu pozornost na taj prijedlog, slobodan sam zamoliti 
Vas da mi dadnete na znanje ima li rodbina zatočenika manje razlo- 
ga biti u strahu s obzirom na njihove mile.'* 


- Umjesto odgovora, pred pad NDH glavni su zavjerenici likvidirani 
"pod nerazjašnjenim okolnostima", kako se to obično kaže. 


Stepinčevo 21. PISMO Paveliću, 2. travnja 1945. - Stepinac uoči 
obljetnice NDH, a samo mjesec dana prije svršetka rata i propasti 
NDH po dvadeset i prvi put šalje osobno pismo Paveliću moleći ga 
da se posluži svojim vrhovnim ovlastima i poštedi petoricu Srba 
koji su osuđeni na smrt. Uvjerava Pavelića da će njegov "čin pomi- 
lovanja baš prigodom predstojeće godišnjice osnutka naše Države 


najbolje djelovati". 


63 A. STEPINAC, Dnevnik, sv. V., str. 281. Objavljeno u članku J. BATEIJA, "Te- 
meljito i objektivno", u: Marulić, Zagreb, 5/2010., str. 1001-1013, citat: str. 
1003. 


64 _F. CAVALLI, nav. dj., str. 273-274. 
65 J.BATELJA, BAS, III, str. 114-115; talijanski: F. CAVALLI, nav. dj., str. 272-273. 

- Odgovor je stigao 14. travnja "da je Poglavnik svojom milošću 
sve navedene pomilovao, zamienivši im smrtne kazne doživotnom 
težkom tamnicom'.“ 


Neutvrđena datuma 


Pavelić poziva biskupe da brane državu. Stepinac u razgovoru s 
krašićkim župnikom 1956. kaže: "Kad je sve išlo svršetku, pozvao 
je Pavelić biskupe, da i oni kažu svoju riječ. Sastao se uži odbor Bi- 
skupskih konferencija. Izdali smo deklaraciju, što je bilo sasvim na 
mjestu, da i mi izrazimo volju i pravo hrvatskog naroda. Potpisnici 
svi izmakli, a ostao sam sam, da i za to odgovaram. [Ivan] Šarić je 
pošao vani. [Jozo] Garić isto tako - i brzo umro. [Antun] Akšamović 
je zauzeo svoj stav. [Janka] Šimraka zatvorili i slomili, a ti nadbi- 
skupe plati za sve! Hvala Bogu! Ali mi ne znamo za mržnju i zato 
opraštamo rado svima: Nijemcima, Talijanima, ustašama, partizani- 
ma, a i nekima iz naših redova. [...] Ali danas, nakon 11 g. kad sve to 
gledam, uvjerenja sam, sudeći po Fatimskoj poruci i prilikama, da će 
se 1960. g. sve smiriti u svijetu. [...] Ali jedno trajno stoji: Gospodin 
Bog nikada ne gubi bitku!" 


- Godine 1960. nije se sve smirilo u svijetu. Preminuo je i smirio se u 
Gospodinu hrabri nadbiskup i kardinal Alojzije Stepinac. Gospodin 
Bog izvojštio je još jednu bitku! Možda je ovaj odlomak jedan od 
najsvjetlijih u Stepinčevu životu, izgovoren prije 60 godina: Poslo- 
vodni odbor petorice članova HBK sastaju se i sastavljaju famoznu 
deklaraciju kojom su osudili komunistička nasilja. I svi potpisali. 
Nakon potpisa: dvojica pobjegla, jednoga zatvorili i slomili, a dru- 
goga slomili a da ga nisu ni zatvorili. Stepinac na bojišnici ostao sam 
kao Krist pred Poncijem Pilatom. On ne bježi, on se ne lomi, njega 
se zatvara i osuđuje i u zatočeništvu umire kao hrvatski heroj i kao 
katolički mučenik. Ali ni sve ovo ne bi bilo dostatno za proglašenje 
blaženim i svetim da nije izgovorio najkršćanskije riječi: 'Ali mi ne 
znamo za mržnju i zato opraštamo rado svima: Nijemcima, Talija- 
nima, ustašama, partizanima, a i nekima iz naših redova.“ Eto tako! 


66 M. ŠKALIĆ-ŠTAMBUK, nav. dj., str. 151; J. BATELJA, BAS, III., str. 122. 


67 J. VRANEKOVIĆ, Dnevnik, pod nadnevkom 19. veljače 1956., str. 464. Riječ je 
o Izjavi, od 24. ožujka 1945. J. BATELJA, BAS, III., str. 109-113. 

Stepinčev deseti SUSRET s Pavelićem, prije sloma NDH. Pavelić je 
napustio Zagreb 6. svibnja 1945.% Stepinac se sjeća 1956. godine: "Ali 
kad je sve išlo kraju 1945. g., pozove me Pavelić. Vidio sam na nje- 
mu zabrinutost i on će in medias res: Znadete, da je tradicija, da su 
zagrebački biskupi vršili bansku čast u časovima, kad je izbila kakva 
neprilika. [...] Isada mi sekanimo na vrijeme povući, pa smatram, da 
biste Vi preuzeli i civilnu vlast u Hrvatskoj u svoje ruke... - Poglavni- 
če - velim mu - to je velika stvar i ja moram o tome dobro promisliti. 
No, u duši imao sam gotov odgovor: Ne! Pristati na to značilo bi za 
nekoliko dana izgubiti život. I to bi bilo razumljivo. Naslijedio si Pa- 
velića, znači: i prije si bio s njim - odgovoran si za sve... i vješala! Nije 
moj odgovor 'ne' bio zato, da bih se bojao smrti. Daleko od toga. Ali 
radi ovakve stvari - kada je već sve jasno bezizgledno, ići u smrt, a 
ostaviti dijecezu, kler, narod - činilo mi se nerazborito. I onda komu 
će predati vlast?" 


- Time je Nadbiskup sve protumačio, a Pavelić pokazao kako mu je 
vlastita oholost, koju je najviše cijenio, bila prava životna neprijateljica. 


Stepinac jedanaesti put intervenira, ali uzalud. Kao zatočenik u 
Krašiću 1953. Stepinac se prisjeća ne naznačujući nadnevak ratnoga 
vremena: "Veliki župan [Stjepan] Uroić molio me je da velim Pave- 
liću, da raspusti vojnicu, jer čemu dvije vojske? Učinio sam po želji 
tog župana, ali Pavelić će kratko: Bez ustaške vojnice nema hrvatske 
države. - Pa što sam onda mogao?"" 


- Godine 1945. nastradale su obje: i domobranska vojska i ustaška 
vojnica! I hrvatska država! 


Stepinčeva reakcija na atentat na Pavelića, 1957. Kada je preko ra- 
dija čuo da je na Pavelića u Argentini izvršen atentat, Nadbiskup je 
rekao: "Žao bi mi bilo, da mu se zlo dogodi, makar se nismo u mno- 
gom slagali i ljutih mi je jada zadao. Bog sam može prosuditi. Ja ga 


68 "Pavelić, Ante", u: Hrvatska enciklopedija, 8, Zagreb, 2006., str. 334. 


69 _J. VRANEKOVIĆ, Dnevnik, pod nadnevkom 19. veljače 1956., str. 463. Vidi 
također str. 297. 


70 J. VRANEKOVIĆ, Dnevnik, pod nadnevkom 12. prosinca 1953., str. 236-237. 

više puta nisam mogao razumjeti. Kad sam mu i prigovorio, znao je 
Lj 171 


reći: "Moja je savjest pred historijom mirna. 
- Kako može biti mirna takva savjest koja je zadala toliko "ljutih jada" 
Nadbiskupu, što Bog zna i povijest bilježi, i toliko ljutih jada cijelomu 
hrvatskom narodu! 


Zaključak. Ne znam je li bilo koje molbe, žalbe ili tužbe hrvatske, 
židovske, srpske ili bilo koje druge na Stepinčevu stolu a da on nije 
intervenirao kod državnih vlasti. U 48 mjeseci trajanja NDH Stepi- 
nac je kod Pavelića izričito i izravno intervenirao 32 puta: osobno 11 
i napismeno 21 put. Pavelić mu nije izravno odgovorio ni na jedan 
dopis, a kamoli da bi ikada uzvratio posjet. Stepinac je dostojanstve- 
no očuvao sve ljudske norme, forme i manire a pogotovo kršćanske 
vrline u ophođenju s Poglavnikom pokazujući mu kako bi i on trebao 
biti kulturan prema drugima. Stepinac je pokazao kako je velikodu- 
šan prema potrebnima, koji su se njemu obraćali za pomoć, a dosto- 
janstven prema silnicima ovoga svijeta. Pavelić, međutim, kao da iz 
četverogodišnjega komuniciranja s Nadbiskupom nije ništa naučio, 
pogotovo nije ništa držao do ustaljena crkvenog stila i postupka. Nije 
se ni potrudio iz stadija neukroćene osvete prijeći u pošteno čovjeko- 
ljublje niti se odrekao mržnje kao najrazornije ljudske strasti. Kako 
se osvetom i mržnjom jednu državu može stvarati i njome ravnati? 
Mržnja je propast za svaku osobu i za svako ljudsko društvo bez ob- 
zira na oblik, opseg i razinu. 


Već 6. travnja 1941. skopski biskup Smiljan "Čekada bi teže ranjen, 
odmah pođe u svoj rodni kraj [Donji Vakuf] liječiti rane, a dođe u 
dodir i s nekim vrhovima NDH i otvoreno naglasi moralna načela, 
koja moraju voditi hrvatsku vladu i državu, ako misle opstojati pod 
nebom" zapisao je don Ivan Tomas, njegov tajnik (od studenoga 
1940. do siječnja 1941.). Koliko se sjećam iz razgovora s don Ivanom 
u Rimu, možda je upravo tom zgodom biskup Čekada posjetio i pod- 
sjetio Pavelića i druge "vrhove NDH" na spomenuta "moralna nače- 
la'. A on mu je s visoka htio zatvoriti usta: "Gospodine biskupe, Vi ne 
znate kako se država stvara." Na to mu je Čekada biskupski smjelo 


71 J. VRANEKOVIĆ, Dnevnik, pod nadnevkom 11. travnja 1957., str. 535; vidi ta- 
kođer str. 236. 


72.1 Tomas, "Nadbiskup dr. Smiljan Franjo Čekada /1902.-1976./", u: Hrvatska 
revija, Barcelona, 1/1977., str. 133. 

uzvratio: Gospodine poglavniče, ja ne znam kako se država stvara, 
samo znam da se tako ne stvara!" Da je uistinu znao kako se država 
izgrađuje, ne bi onako postupio ni s hrvatskim narodom ni s hrvat- 
skom državom. I povijest bi nam od 40-ih godina prošloga stoljeća 
do danas bila sigurno mirnija. Ne bi ni onoliko patnje bilo podnese- 
no, ni onoliko krvi proliveno, ni onoliko suza istočeno. I nedavnoga 
Domovinskog rata možda ne bi bilo. 


Kao što je Pavelić po mraku ušao u Hrvatsku 1941., tako je po mraku 
iz nje i pobjegao 1945. Kod Maribora dao je izjavu "neka se svaki spa- 
šava kako znade",“* prepustivši narod u Hrvatskoj jugokomunističkoj 
nasilničkoj, osvetničkoj i mrziteljskoj kami i jami, i ostavivši za so- 
bom Strahotu pustoši! 


A nadbiskup Stepinac zbog svojih kardinalnih krjeposti razboritosti, 
pravednosti, jakosti i umjerenosti imenovan je kardinalom 1953., te 
zbog svoga evanđeoskog svjedočenja pod sva tri protuljudska totali- 
tarizma - fašizmom, nacizmom i komunizmom - i zbog svoga heroj- 
skoga mučeništva bi ubrojen u antologiju katoličkih mučenika i bla- 
ženika 1998. Nije dakle "uglavnom ćutao", nego je uglavnom govorio 
i to glasom Evanđelja, katoličkoga morala i ljudskih prava! 


Blaženi Alojzije, mučeniče, blaženuj i vjekuj u Bogu i moli za nas na 
zemlji! 


73 V. CECELJA, nav. Čl., str. 733. 

Stepinac s Interventions with Pavelic 


Summary 


Serbian Patriarch Irinej Gavrilovic addressed Pope Fran- 
cis on April 30, 2014, asking him to reject the canonization 
of the martyr Blessed Aloysius Stepinac, the Archbishop of 
Zagreb (a coadjutor from 1934, an ordinary from 1937 to 
1960, sede impedita from 1946 - in jail until 1952 and in de- 
tention until his death). The Patriarch's cause against can- 
onization: Archbishop Stepinac was "mostly silent" about 
everything that was happening in the Independent State 
of Croatia (NDH). And, silence is consent. Such a church 
representative cannot be a Christian model. The author of 
this paper, based on the evidence published before the Pa- 
triarch's letter, has shown that Archbishop Stepinac, dur- 
ing the period of four years of NDH from April 10, 1941 
to May 8, 1945, i.e. for 48 months, intervened more than 
360 times in personal meetings with Croatian authorities 
in Zagreb either by mail to some Croatian ministers, or 
through public sermons, persuasions and lectures. In par- 
ticular, the author has focused on the contacts between 
archbishop Stepinac and Ante Pavelic, the head of NDH. 
He summarized and chronologically presented 21 letters 
of Stepinac to Pavelic and 11 meetings of Stepinac with 
Pavelic, with brief comments attached. Pavelic neither re- 
turned a single visit nor personally responded to Stepinac's 
letters. Nevertheless, the Archbishop was persistent and 
resolute and intervened whenever he considered it neces- 
sary to do so, no matter how political authorities felt about 
his letters, inquiries and requests. Therefore, Archbishop 
Stepinac was not silent, he was speaking, writing, and me- 
diating as much as he could, regardless of the results of his 
interventions. At least, it cannot be said that Archbishop 
Stepinac was "mostly silent" about all that was happening 
at the time of NDH. When Pavelic saw that everything 
went wrong and had to flee from Croatia, he invited Arch- 
bishop Stepinac and offered him to take control over Croa- 
tia. Stepinac rejected the offered political power remaining 
at his archbishop's position. 


Keywords: Pope Francis; Patriarch Irinej; Blessed Aloysius 
Stepinac, Archbishop; poglavnik (leader) Ante Pavelic; In- 
dependent State of Croatia; Croatian Bishops' Conference. 

